

REPUBLIKA HRVATSKA

OSJEČKO-BARANJSKA ŽUPANIJA

OPĆINA PODRAVSKA MOSLAVINA

OPĆINSKI NAČELNIK

KLASA: 112-01/20-01/4

URBROJ: 2115/03-03-20-1

Podravska Moslavina, 28. listopada 2020. godine

Temeljem Odluke o financiranju projekta ''Širenje mreže socijalnih usluga u zajednici – FAZA 1'' KLASA:,910-01/20-06/21, URBROJ: 524-05-2-2-2/4-20-69 od 25. kolovoza 2020. godine i Ugovora o dodjeli bespovratnih Kodni broj: UP.02.2.2.06.0017 od 05. listopada 2020. godine, te članka 44. Statuta Općine Podravska Moslavina ("Službeni glasnik Općine Podravska Moslavina" broj 1/18 i 2/20), općinski načelnik Općine Podravska Moslavina, raspisuje

**O G L A S**

**za prijam referenta u Općinu Podravsku Moslavinu**

**zbog obavljanja privremenih poslova**

**Radno mjesto: Referent-voditelj dnevnih aktivnosti i kulturnih radionica u projektu Širenje mreže socijalnih usluga u zajednici-faza I “Zajedno za starije osobe Podravske Moslavine” (1 izvršitelj), na određeno vrijeme, odnosno do 23 mjeseca.**

**Opis poslova:** upravljanje dnevnim aktivnostima i kulturnim radionicama (provođenje interne evaluacije projekta, kontrola krajnjih korisnika, prikupljanje i vođenje dokumentacije, izradi izvještaja).

**Uvjeti su:**

Opći uvjeti za prijam u službu iz članka 12. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, [04/18](https://www.zakon.hr/cms.htm?id=31615) I [112/19](https://www.zakon.hr/cms.htm?id=41367)), odnosno:

- punoljetnost,

- hrvatsko državljanstvo

- zdravstvena sposobnost za obavljanje poslova radnog mjesta na koje se osoba prima.

Za prijam u službu ne smiju postojati zapreke iz članaka 15. i 16. gore navedenog Zakona.

**Posebni uvjeti za prijam u službu:**

* srednja škola, ekonomske struke
* najmanje jedna godina radnog iskustva
* znanje engleskog jezika u govoru i pismu
* poznavanje rada na računalu
* vozački ispit B kategorije.

**Uvjeti radnog mjesta:**

* puno radno vrijeme,
* pored rada u Uredu, obuhvaća i terenski rad,
* mogućnost korištenja vlastitog vozila

**Obvezni probni rad je 3 (tri) mjeseca od dana prijama u službu.**

Uz prijavu kandidati moraju priložiti:

* životopis
* dokaz o državljanstvu (preslik osobne iskaznice, putovnice ili domovnice)
* dokaz o odgovarajućoj stručnoj spremi (preslik svjedodžbe o maturi i slično)
* izvod iz elektroničkog zapisa o radno pravnom statusu (potvrda o podacima evidentiranima u bazi podataka Hrvatskog zavoda za mirovinsko osiguranje), ne starije od 30 dana,
* potvrdu poslodavca ili preslik drugog odgovarajućeg dokumenta (ugovor o radu, rješenje rasporedu i sl.) o radnom iskustvu ostvarenom na poslovima odgovarajuće stručne spreme i struke od najmanje jedne godine
* preslik vozačke dozvole B kategorije
* preslik uvjerenja nadležnog suda prema mjestu prebivališta podnositelja prijave da se protiv podnositelja prijave ne vodi kazneni postupak (uvjerenje ne smije biti starije od 6 mjeseci)
* vlastoručno potpisanu izjavu u izvorniku o nepostojanju zapreka iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi

Ako kandidat/kinja uz prijavu priloži dokumente u kojima osobni podaci nisu istovjetni, dužan/na je dostaviti i dokaz o njihovoj promjeni (preslik vjenčanog lista, rodnog lista i sl.)

Uvjerenje o zdravstvenoj sposobnosti dostavlja izabrani kandidat/kinja nakon obavijesti o izboru, a prije donošenja rješenja o prijmu u službu.

Osoba koja nije podnijela pravodobnu i urednu prijavu ili ne ispunjava formalne uvjete iz ovog natječaja ne smatra se kandidatom/kinjom prijavljenim/om na natječaj sukladno članku 21. Zakona i njegova/njena prijava neće biti razmatrana, te će o tome biti dostavljena pisana obavijest.

Podnositelji/ce nepotpunih prijava neće biti pozvani na dopunu prijave.

Urednom prijavom smatra se prijava koja sadrži sve podatke i priloge navedene u ovom natječaju.

Na web-stranici: www.podravskamoslavina.hr dostupan je opis poslova te podaci o plaći radnog mjesta koje se popunjava, način obavljanja prethodne provjere znanja i sposobnosti, te intervju, kao i ostale informacije o oglasnom postupku.

Na web stranici Općine, www.podravskamoslavina@os.t-com.hr, te na Oglasnoj ploči Općine Podravska Moslavina bit će objavljeno vrijeme održavanja provjere znanja i sposobnosti kandidata, intervjua te popis pravnih izvora za pripremanje kandidata, najmanje 5 dana prije održavanja provjere.

Prijave na oglas s podacima i dokazima o ispunjavanju propisanih uvjeta oglasa potrebno je dostaviti u roku **8** (osam) dana od dana objave oglasa u HRVATSKOM ZAVODU ZA ZAPOŠLJAVANJE, Ispostava Donji Miholjac.

**Prijave se upućuju na adresu:**

**OPĆINA PODRAVSKA MOSLAVINA**

**J.J. STROSSMAYERA 150**

**31 530 PODRAVSKA MOSLAVINA**

**s naznakom „ZA OGLAS ZA PRIJAM REFERENT -VODITELJ DNEVNIH AKTIVNOSTI I KULTURNIH RADIONICA U PROJEKTU NA ODREĐENO VRIJEME– NE OTVARAJ“**

O rezultatima oglasa kandidati će biti obaviješteni u zakonskom roku.

**OPĆINSKI NAČELNIK**

Dominik Cerić